Twee polisiekonstabels gewond in skietery | Maroela Media
Die nasionale polisiehoof, genl. Khehla John Sitole, het die moord op 'n speurder verbonde aan die Garsfontein-polisie, in die ooste van Pretoria, ten sterkste veroordeel.
Die konstabel is Saterdagoggend doodgeskiet, glo deur dieselfde verdagte wat hy en twee kollegas op 'n aanklag van ernstige aanranding in hegtenis wou neem. Die verdagte het die beamptes met klippe bestook.
Khehla het reeds beveel dat 'n senior afvaardiging van die Gautengse polisie die beampte se familie besoek en hulp verleen.
"Die speurders wat saam met die oorlede polisielid was, moet ook geloof word dat hulle die nodige mag gebruik het om die man wat hulle na bewering aangeval en die polisiebeampte se dood veroorsaak het, aan te keer," het Sitole gesê.
In 'n afsonderlike voorval is twee polisiekonstabels Saterdag omstreeks middernag gewond toe daar in die omgewing van die Esakhaleni-winkelsentrum in KwaZulu-Natal op hulle losgebrand is, het Muridili gesê. Hulle was besig met 'n patrollie in die gebied.
Een van die polisiekonstabels, 'n vrou, is in 'n bedenklike toestand nadat sy in die gesig en maag geskiet is. Nóg 'n polisiebeampte is gewond en in 'n bestendige toestand, terwyl 'n derde ongedeerd is.
Niemand is nog in verband met dié skietery aangekeer nie.
Gauteng KwaZulu-Natal moorde polisie Pretoria
Sy mediese toestand gaan dit nooit toelaat nie soos Zuma
Hulle moet eerder beter opleiding kry,die wapen is om jou lewe en die van jou kollegas te beskerm sou n skelm n klip optel en my daarmee gooi sou ek aanvaar my lewe is in direkte gevaar en sou ek die nodige geweld gebruik het en die kwaaddoener te stop.
Hoe laat jy toe dat 'n verdagte jou wapen by jou afvat as jy nog 2 maatjies het wat veronderstel is om jou te beskerm?